Den Vest-Sjællandske Avis, 1832-07-07
Da det ikke havde fuldkomment lykkedes Keiseren at overbevise Jnfanten og Nødvendigheden, af at reise over London til Lissabon, saa havde Fyrsten af Metternich endnu en Samtale med ham derom i Keiserens Kammerherres Hr. von Bombelles Nærværelse, der var udnævnet til Østerrigsk Minister i Lissabon. Fyrsten fremsatte nu udførlig sine Grunde derfor, og siger i sin omtalte Depesche. Jeg bemærkede snart, at jeg havde det Held at gjøre et dybt Jndtryk paa Jnfanten, og efterat han i nogle Øieblikke havde betænkt sig, saa gav han endelig efter for Venskabets og Fornuftens Raad. Fra dette Øieblik af blev Samtalen varm og livfuld fra Jnfantens Sids, han udlod sig nu med ligesaamegen Friemodighed og Naturlighed, som han hidindtil havde svaret i en tilbageholdende Tone. Han tilstod, at han havde havt et Slags Frygt for at reise over England fordi han vidste, at man var der indtaget imod ham og frygtede for en slet Modtagelse. Han begyndte at tale med Varme om det Forhold han vilde udvise ved sin Ankomst til Portugal. Jeg tilstaaer, siger Fyrsten, at jeg blev forundret over hans Grundsætningers Rigtighed, og den Klogskab han lagde for Dagen i sine Synsmader, hvilke han fremsatte med paafaldende Orden og Klarhed; den Maade, hvorpaa Jnfanten udlod sig mod mig ved denne Leilighed, lader mig ikke omtvivle, at han besidder det bedste Sindelag, og at det er hans Forsæt at vilde holde Chartet opret; ja at han endog erkiender dets Vigtighed og Nødvendighed. Dette er en troe Fortælling af hvad der her er mødt med Jnfanten. Dersom man maae beklage den Modstand han har gjort os i Henseende til Grundsætningerne om ikke for andet saa dog for den Tid, som er gaaet derved til Spilde, saa forskaffer den os paa den anden Side den Fordeel, at give os en paalidelig Garantie for den unge Prinses Sindelag, som kun har givet efter for sin Overbeviisning, og som fra det Øieblik af, at han var selv bleven overbeviist, har lagt den gunstigste Stemning for Dagen og bekiendt sig til de Grundsætninger, som meest stemme overeens med vore Ønsker. Disse Ord af Fyrsten af Metternich opklare os om, i hvilken Grad, at Dom Miguel har skuffet Cabinetternes Forventninger. Marqvien af Re gende fortæller nu videre: at Jnfanten afreiste fra Wien den 6te December 1827 og ankom den 19de til Paris. Uagtet Greven af Villa-Reals Aarvaagenhed, havde han dog i denne Stad hyppige Sammenkomster med nogle af sine Tilhængere. Kort efter afreiste han derfra til London, hvor han blev modtaget paa en meget venskabelig Maade, til hvilken han siden ikke viste sig værdig. Thronarvingen, den nærværende Konge af England, indfandt sig personlig da han gik i Land for at hilse paa ham. Jmedens han opholdt sig i London blev der holdet en diplomatisk Conference; Lord Dudley, Statssecretair i Departementet for de udenlandske Anliggender, de to Østerrigske Gesandte, Fyrste Paul Esterhazzi, og Greven af Bombelles, og de to Portugisiske, Marqvien af Palmella og Greven af Villa-Real underskreve i en Protokol det Ønske paa deres Regieringers Vegne: at Hs. Majestæt Dom Pedro den 4de vilde saasnart som mueligt, og uden al Forbeholdning aldeles renoncere paa Portugals Krone; de ansaae saaledes ikke hans Renoncering for dengang at være saa fuldstændig, som Lord Aberdeen har med Uret paastaaet. Østerrige og England forpligtede sig desuden til at ville assistere ved at ordne Arvefølgen i begge Grene af Huset Braganza paa en desinitiv Maade. Den Engelske Regiering tilbød desuden at ville forhielpe til Afsluttelsen af et Laan i London paa 200,000 Pd. Sterling for den Portugiske Regiering. Den glimrende Maade, hvorpaa Dom Miguel blev modtaget af Hertugen af Vellington paa dennes smukke Lyststed i Strathfield, contrasterer paa en besynderlig Maade mod det Besøg, som Hertugen siden aflagde hos Dom Pedro i civil Dragt. Hr. Rapozo, een af de Mænd som havde meest compromitteret sig ved Begivenhederne i Lissabon den 30te April, og som var bleven forviist af Kongen til Frankerige, præsenterede sig i Plymouth for Jnfanten, som vendte sig om til Marqvien af Palmella og beklagede, at man havde ladet dette Menneske slippe ud af Frankerige. Da Marqvien, efterat han var ankommen til London, anstillede Undersøgelser herover, saa erfarede han, at man havde tilladt Hr. Rapozos Afreise fra Paris paa Jnfantens Anmodning. - Den 6te Februar 1828 indskibede Dom Miguel sig i Plymouth og ankom i den samme Maaned til Lissabon.